APROBACIÓN DAS BASES E CRITERIOS DE DISTRIBUCIÓN DAS AXUDAS AS ASOCIACIÓNS E ENTIDADES SEN ÁNIMO DE LUCRO QUE DESENVOLVAN ACCIÓNS NO CONCELLO DE RIBADUMIA
ADMINISTRACIÓN LOCAL — Municipal — Ribadumia (Subvencións, 24/05/2016)

Resultando aprobadas definitivamente as “Bases e criterios de distribución para a concesión dasSubvención Municipais a asociación e Entidades sen ánimo de lucro que desenvolvan accións no concello de Ribadumia”, aprobadas polo Pleno Municipal en sesión de 3 de marzo de 2016, ó non terse presentado ningunha reclamación durante o prazo de exposición pública (B. O. P. Nº 58 de 28/03/16), faise público o texto íntegro do mesmo que é do teor literal seguinte: Estas bases teñen por obxecto establecer os criterios e o procedemento para conceder as subvencións municipais, de acordo cos principios de publicidade, libre concorrencia e igualdade, para a realización de actividades que complementen ou suplan as atribuídas á competencia municipal, ou que, en xeral, contribúan ó fomento dos intereses xerais ou sectoriais dos veciños do Concello de Ribadumia. Os fins indicados anteriormente efectuaranse de conformidade coa normativa aplicable e, en especial, coa prevista na Lei 38/2003, do 17 de novembro, Xeral de Subvencións, no Real decreto 887/2006, do 21 de xullo, polo que se aproba o Regulamento da Lei xeral de subvencións, na Lei 9/2007 de subvencións de Galicia e no Decreto 11/2009, do 8 de xaneiro, polo que se aproba o Regulamento da Lei de subvencións de Galicia. Poderán solicitar as subvencións reguladas nas presentes bases todas as persoas xurídicas, clubes, asociacións e fundacións validamente constituídas e que reúnan os seguintes requisitos: Estas bases afectarán a aquelas celebracións, eventos e romarías que se consideren de interese xeral para o Concello de Ribadumia. As asociacións ou entidades que teñan asinado un convenio específico co concello poderán acollerse a estas axudas. Nestes casos, da contía económica resultante segundo a puntuación que obteñan nestas axudas descontáraselles a contía económica que perciban segundo os termos do convenio asinado, de maneira que a suma das contías resultantes non supere nunca o importe total da axuda inicialmente concedida segundo as bases destas axudas. Para o cálculo do importe a ingresar, descontarase da axuda concedida o importe reservado nos orzamentos municipais para o convenio en cuestión; unha vez rematado o ano natural, realizaranse os axustes económicos correspondentes, ingresando ou retendo da axuda correspondente ó seguinte ano natural a diferencia. Os beneficiarios poderán ser subvencionados en relación co desenvolvemento das seguintes materias: As cantidades asignadas para estes fins corresponderanse coas partidas 334.48, 341.48 e 231.48 recollidas nos orzamentos municipais aprobados anualmente. A contía da subvención estará en función dos programas e dos recursos con que se conte para cubrir parcialmente estes. A subvención non poderá exceder, en ningún caso, do custe da actividade á que se aplique, incluíndo no cálculo todas as subvencións percibidas polo beneficiario para a mesma finalidade, tanto de entes públicos coma privados, así como as achegas dos participantes nas actividades. A subvención aprobada poderá ser revisada unha vez que se coñeza o financiamento do gasto a través das achegas complementarias de axudas doutras entidades así como, de ser o caso, doutros ingresos, de tal xeito que a súa contía definitiva suporía o resultado deficitario da liquidación final de gastos-ingresos. As entidades quedan obrigadas a comunicar calquera achega económica institucional ou privada que reciban con destino á actividade solicitada. As solicitudes formalizaranse nos modelos normalizados (ANEXO I e ANEXO II), achegando ademais a seguinte documentación: a. MEMORIA explicativa da actividade concreta que se pretende realizar, especificando en todo caso o lugar, as datas previstas para o seu desenvolvemento, o número total de horas de realización da actividade, os obxectivos e o número de beneficiarios (ANEXO III). b. ORZAMENTO da actividade ou investimento concreto e determinado, con desglose das partidas económicas de gasto previstas e con indicación da procedencia dos ingresos cos que se conte para financiar a actividade e/ou actuación (ANEXO IV). c. DECLARACIÓN responsable na que conste expresamente se a asociación ou entidade solicitou e/ou obtivo calquera outra axuda, subvención, ingreso ou recurso económico para financiar a actividade subvencionable, comprometéndose, así mesmo, a comunicarlle ó Concello de Ribadumia as axudas e/ou subvencións que se obteñan no futuro, no prazo de 10 días hábiles desde a súa concesión (ANEXO V). d. DECLARACIÓN responsable de estar ó corrente nas obrigas tributarias estatais e autonómicas e da Seguridade Social, así como de non ter débedas co Concello de Ribadumia nin estar incurso en ningunha das causas de prohibición legalmente establecidas para a percepción de axudas ou subvencións públicas (ANEXO VI). e. Copia da ACTA da asemblea de socios na que se designa a directiva da entidade beneficiaria. f. CERTIFICACIÓN asinada pola xunta directiva correspondente que recolla o número de socios totais da entidade, con indicación expresa do número de socios que están ó día no pagamento da cota correspondente ó ano en que se solicita a axuda. No caso de que non haxa establecida unha cuota, declaración responsable neste sentido con indicación do nome e apelidos dos socios existentes. g. Copia da ACTA de aprobación das contas da entidade correspondentes ó exercicio contable inmediatamente anterior ó ano en que se solicita a axuda. En caso de que a solicitude presentada, acompañada coa documentación que se pide nestas bases, non reunise os requisitos da convocatoria ou calquera dos previstos no artigo 70 da Lei 30/1992, do 26 de novembro, de réxime xurídico das administracións públicas e do procedemento administrativo común, requirirase ó interesado para que, nun prazo de 10 días hábiles, emende as faltas ou presente os documentos preceptivos, indicándolle que, en caso de non facelo, considerarase que desiste da súa solicitude, arquivándose a mesma sen máis trámites. As entidades interesadas poderán solicitar as subvencións no prazo de 60 días naturais contados a partir do día seguinte ó da publicación da convocatoria no boletín oficial da provincia. A solicitude e a documentación correspondente presentaranse no Rexistro Xeral do Concello de Ribadumia ou en calquera das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. As actividades subvencionables deberán impartirse ou desenvolverse no Concello de Ribadumia e/ou deberán estar destinadas ós ribadumienses. Aquelas actividades que, sendo propostas por algunha asociación, xa estean programadas para ser realizadas polo concello de forma directa dentro da mesma anualidade, non serán subvencionables, nin tampouco aquelas actuacións ou actividades que sexan coincidentes, dentro do mesmo ano natural, entre 2 ou máis asociacións ou entidades. Tampouco serán subvencionables excursións, viaxes culturais nin gastos de comidas. Á hora de determinar a contía final da subvención teranse en conta os ingresos que, por calquera outro concepto, perciban os beneficiarios das arcas municipais, podendo o órgano competente minorar a contía da subvención nun tanto igual ó percibido por outros conceptos. Os criterios que se terán en conta para a concesión das subvencións e para determinar a súa contía serán os seguintes: 1. Número de SOCIOS que forman parte da entidade ou asociación: valorarase con 0,25 puntos cada socio que estea dado de alta na asociación, coa correspondente cuota ó día de ser o caso, ata un MÁXIMO de 20 puntos.2. REPERCUSIÓN da actividade: valorarase con 0,10 puntos o número de participantes nas actividades, ata un MÁXIMO de 20 puntos, sempre e cando haxa un MÍNIMO de 12 persoas. No caso de cursos, charlas e calquera outra actividade con número de participantes limitado, entregarase coa documentación xustificativa da actividade a relación de participantes con indicación do seu nome e apelidos. No caso de actuacións e actividades sen límite de aforo, farase unha estimación do público asistente, sen prexuízo de que a comisión avaliadora poida solicitar outro tipo de xustificación concreta á entidade organizadora.3. DURACIÓN da actividade: valorarase con 0,10 puntos cada hora da actividade ata un MÁXIMO de 40 puntos, tanto se ten unha duración concreta nun día coma se se estende ó longo de varios meses.4. VALORES ESPECIAIS. Neste apartado, cun MÁXIMO de 40 puntos para o conxunto das actividades, valoraranse os seguintes criterios: 1. Número de BENEFICIARIOS censados e residentes no Concello de Ribadumia: 0,40 puntos por beneficiario ata un MÁXIMO de 8 puntos.2. ÁMBITO DE ACTUACIÓN: cada actuación concreta, xustificada documentalmente, en ámbitos sociais diferenciados valorarase con 1 punto, ata un MÁXIMO de 5 puntos. Para estes efectos, consideraranse ámbitos sociais diferenciados os relativos á desigualdade de calquera tipo, á marxinación en todos os ámbitos da sociedade, á integración sociolaboral de colectivos especialmente vulnerables, á asistencia no fogar a dependentes, á protección a vítimas de violencia calquera que sexa a súa procedencia e calquera outro que a comisión avaliadora, por maioría dos seus membros, considere de relevancia.3. COLABORACIÓN activa nas actividades promovidas polos Servizos Sociais do Concello de Ribadumia: valorarase cada actuación con 1 punto, ata un MÁXIMO de 2 puntos 1. Número de SOCIOS que forman parte da entidade ou asociación: valorarase con 0,10 puntos cada socio que estea dado de alta na asociación, coa correspondente cuota ó día de ser o caso, ata un MÁXIMO de 45 puntos.2. Número de FICHAS FEDERATIVAS dadas de alta a partir da categoría de XUVENIL (incluída): 1 punto por ficha ata un MÁXIMO de 100 puntos. Para a súa xustificación será necesario achegar certificación ou documento oficial da correspondente federación.3. Número de CATEGORÍAS DEPORTIVAS en competición da entidade, a partir da categoría de XUVENIL (incluída): 5 puntos por categoría ata un MÁXIMO de 25 puntos. Para a súa xustificación será necesario achegar certificación ou documento oficial da correspondente federación.4. NIVEL DE COMPETICIÓN. Valorarase, en cada caso, o nivel en que está competindo cada categoría, ata un MÁXIMO de 25 puntos, de acordo cos seguintes criterios (non acumulables): 5. Funcionamento de ESCOLAS DEPORTIVAS. Valorarase, en cada caso, a promoción do deporte nas categorías de BIBERÓN a CADETES (ou denominacións semellantes), ambas incluídas, ata un MÁXIMO de 150 puntos, de acordo cos seguintes criterios: 6. Colaboración con outras entidades e/ou asociacións na promoción e realización de EVENTOS SOLIDARIOS: por cada actuación 1 punto, ata un MÁXIMO de 5 puntos.7. PATROCINIOS deportivos: no caso de deportes minoritarios ou individuais e para aqueles deportistas ribadumienses que sobresaian de forma excepcional na súa faceta deportiva, a comisión avaliadora poderá valorar a posibilidade de que o Concello de Ribadumia patrocine, en todo ou en parte, algunha actividade deportiva na que participe, previa solicitude do deportista.1. Número de SOCIOS ou entidades asociadas que integran a asociación: valorarase con 0,25 puntos cada un, sempre que teña a correspondente cuota ó día, ata un MÁXIMO de 2 puntos.2. Número de CAMPAÑAS que se realicen desde as asociacións dirixidas ós veciños de Ribadumia fomentando o consumo no comercio e nas empresas locais: 0,5 puntos por cada campaña, ata un MÁXIMO de 6 puntos.3. Actividades de FORMACIÓN e/ou INFORMACIÓN que desenvolvan este tipo de asociacións, dirixidas tanto ós seus socios coma ós consumidores en xeral. Neste caso, estas actividades valoraranse tendo en conta os seguintes criterios, ata un MÁXIMO de 10 puntos: 4. Realización e/ou colaboración con outras entidades en actividades encamiñadas á promoción e realización de EVENTOS SOLIDARIOS: 0,5 puntos por actividade ata un MÁXIMO de 2 puntos. Será a correspondente comisión informativa municipal, previa valoración realizada por un técnico municipal. Esta comisión avaliadora, de xeito excepcional, poderá valorar as solicitudes presentadas por entidades que non se encadren totalmente en ningún dos apartados sinalados neste punto das bases e, de ser o caso, propoñer a concesión dunha axuda, cos criterios que considere que máis se axusten á solicitude presentada, sempre que a actividade se considere de interese xeral. O estudo e, de ser o caso, a concesión ou denegación destas axudas económicas realizarase tras o estudo do bloque de solicitudes presentada para cada programa. Unha vez que se realicen todos os trámites relacionados con cada solicitude, a comisión avaliadora elaborará unha proposta de resolución que, previo informe da Intervención municipal, será resolta polo órgano competente no procedemento, concedendo ou denegando definitivamente a subvención. Na resolución, de ser esta positiva, farase constar a contía da subvención concedida, a forma de pagamento, o programa afectado e as condicións nas que se outorga. De non se resolver expresamente esta convocatoria no prazo de TRES MESES, contados a partir do día seguinte ó remate do prazo de presentación de solicitudes, entenderase desestimada. Os beneficiarios da subvención do Concello de Ribadumia deberán xustificar a execución das actividades para as que solicitaron a subvención ANTES do 30 de NOVEMBRO do ano en curso, excepto para aquelas actividades que se desenvolvan entre o 15 de novembro e o 31 de decembro, cuxo prazo de xustificación rematará o 20 de xaneiro do ano seguinte. No caso de que se xustifique un gasto inferior ó orzamento inicial das actividades presentado coa solicitude, a comisión avaliadora poderá revisar a axuda concedida, tendo en conta as actividades realmente realizadas. Deberase acompañar a seguinte documentación: De non se presentar a xustificación dentro do prazo establecido nestas bases, entenderase que se desiste da petición realizada. Así mesmo, se se estimase que a xustificación presentada é insuficiente, o concello requirirá a asociación para que, no prazo de 10 días naturais, proceda a emendar os defectos apreciados. O feito de que transcorra este prazo sen que se produza a emenda requirida ocasionará a revogación da subvención e, en consecuencia, a falta de pagamento da mesma. Unha vez que se xustifique correctamente a subvención, a cantidade concedida ingresarase na conta corrente indicada polo titular da asociación ou entidade subvencionada. a. Levar a cabo as accións e actividades para as que se solicitou a axuda. b. Notificarlle ó concello, cando menos con UN MES de antelación, as datas, horario e duración concreta das actividades que se van realizar. De non producirse esta notificación en tempo e forma, non se pagará a subvención concedida. c. Comunicar previamente, e por escrito, calquera eventualidade que se produza na realización das actividades. d. Someterse ás actuacións de seguimento, control e inspección que o concello considere oportunas. e. Responder legalmente sobre a falta de veracidade dos datos expostos ou do incumprimento das presentes bases. f. Acreditar debidamente a realización das actividades e cumprir os requisitos de xustificación que se establecen nas presentes bases. g. Facer constar en todo tipo de publicidade que realicen da actividade, e en lugar destacado, que a actividade está “subvencionada polo Concello de Ribadumia”. No caso das equipacións deportivas, o lema “Concello de Ribadumia” debe figurar nunha zona visible das camisetas. O incumprimento destas cláusulas comporta a perda inmediata do dereito á subvención. Os beneficiarios das subvencións quedarán sometidos ás responsabilidades e réxime sancionador establecido na Lei xeral de subvencións 38/2003, no seu Regulamento 887/2006, na Lei xeral orzamentaria 47/2003 e demais normas concordantes, isto é, na Lei orgánica 2/1982, do 12 de maio, do Tribunal de Contas e Lei ordinaria do Consello de Contas de Galicia. Os beneficiarios das subvencións, unha vez que as aceptan, quedan obrigados a destinar os fondos percibidos para o obxecto concreto para o que foron concedidos. Os beneficiarios, ademais de realizar a actividade que fundamenta a concesión da subvención nos prazos sinalados, someteranse ás actuacións de comprobación e seguimento de aplicación da subvención por parte do Concello de Ribadumia. A obtención concorrente de subvencións ou axudas outorgadas por outras administracións públicas, entidades ou persoas físicas poden dar lugar á modificación da resolución de outorgamento. No caso de incumprimento do obxecto, condicións ou finalidade de carácter prepagable ou ausencia e xustificación das mesmas nos termos recollidos na ordenanza reguladora das bases xerais e nas presentes bases, o concello esixiralles ás persoas xurídicas beneficiarias da mesma o reintegro das cantidades correspondentes. Calquera dúbida que puidese xurdir en torno á interpretación destas bases será resolta polo persoal da Secretaría-Intervención do concello. Contra o acordo de concesión ou denegación, que esgota a vía administrativa, os interesados poderán interpor RECURSO DE REPOSICIÓN ante o órgano correspondente no prazo de 1 mes a partir do día seguinte ó da recepción da resolución polo solicitante, segundo dispoñen os artigos 116 e 117 da Lei 4/1999, de modificación da Lei 30/1992, do réxime xurídico das administracións públicas e do procedemento administrativo común, ou ben directamente interpor RECURSO CONTENCIOSO-ADMINISTRATIVO, no prazo de 2 meses, ante o Tribunal Superior de Xustiza de Galicia. Para o non disposto nas presentes bases, rexerá o establecido nas bases de execución do orzamento xeral do Concello de Ribadumia, na Lei 38/2003, do 17 de novembro, xeral de subvencións (BOE número 276, do 18/11/2003), no Real decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións e demais lexislación aplicable. Ribadumia, 9 de maio de 2016.—O Alcalde, David J. Castro.